ועדת החוקה, חוק ומשפט, כנסת 23, פרוטוקול מספר 111, 2020-09-15 12:30

יעקב אשר: אני פותח בזאת את ישיבת ועדת החוקה.

יעקב אשר: הצעת צו הארכת תקופות (הוראת שעה – נגיף הקורונה החדש) (אישורים רגולטוריים) (תיקון התוספת השלישית לחוק).

יעקב אשר: נציגת משרד הכלכלה, אנא תציגי את בקשת המשרד.

יעקב אשר: אישרנו אתמול את המשך התקנות.

יעקב אשר: אני מבין שיש נושאים שאתם מבקשים להחריג.

רחלי גולדשטיין: שני נושאים שאנחנו מבקשים להחריג מהתקנות.

רחלי גולדשטיין: אנחנו מאוד בעד הקלות לעסקים ותעשייה, אנחנו בעד ההצעה ככלל, אבל יש שני נושאים שאנחנו מעוניינים להחריג.

רחלי גולדשטיין: הראשון זה רישיונות ייבוא בפטור ממכס שניתנים לפי סעיף 2(ד) לצו ייבוא חופשי.

רחלי גולדשטיין: מדינת ישראל קובעת מכסות שאפשר לייבא בפטור ממכס.

רחלי גולדשטיין: יש מכסות שקבועות בהסכמי סחר עם מדינות אחרות, יש מכסות שהמדינה קובעת מרצונה בצווים.

רחלי גולדשטיין: המכסות מחולקות חלקן על ידי המשרד שלנו, חלקן על ידי משרד החקלאות.

רחלי גולדשטיין: אנחנו מחלקים אותן שנתי, כלומר, בסוף שנה כל המכסות מתאפסות, ובשנה שמתחילה מחלקים את המכסות מחדש.

רחלי גולדשטיין: הבעיה בצו הנוכחי זה שהוא מאריך חלק מהמכסות אל תוך 2021, לכן לכלול את רישיונות הייבוא בפטור ממכס זה בעייתי.

רחלי גולדשטיין: הבקשה היא בתיאום עם משרד החקלאות, זו עמדתם מאותה סיבה.

רחלי גולדשטיין: הנושא השני שאנחנו רוצים להחריג זה רישיונות לכלי איירסופט וזיקוקים.

רחלי גולדשטיין: לאחרונה יש למשרד המון בעיות עם הרישוי של כלי איירסופט וזיקוקים, יש לנו המון הפרות.

רחלי גולדשטיין: אלה דברים מאוד מסוכנים שאנחנו רוצים מעקב צמוד עליהם.

אפרת חקאק: לגבי פריט 93.06.9090 לא מצאתי את ההפניה שבאמת מדובר בכדורי איירסופט.

אפרת חקאק: אני מבקשת שהוועדה תאשר את המהות, ושהם יעשו בדיקה כדי לוודא שהפריט הזה אומר את מה שרצינו שהוא יגיד.

יעקב אשר: לוודא שההגדרה תואמת לבקשה.

אפרת חקאק: כן, שזה לא יהיה יותר רחב.

יעקב אשר: אנחנו נאשר את זה בכפוף - -

רחלי גולדשטיין: לבירור מול המכס.

אפרת חקאק: בתוקף סמכותי לפי סעיף 6 לחוק הארכת תקופות (הוראת שעה – נגיף הקורונה החדש) (אישורים רגולטוריים), התש"ף -2020 (להלן – החוק), לאחר התייעצות עם ראש הממשלה ובאישור ועדת חוקה, חוקה ומשפט, אני מצווה לאמור: תיקון התוספת 1.

אפרת חקאק: בתוספת השלישית לחוק יבוא: השלישית לחוק

אפרת חקאק: לצו ייבוא חופשי, התשע"ד-2014 (להלן – צו ייבוא חופשי);

אפרת חקאק: חופשי או לפי סעיף 2(א)(2) לצו ייבוא אישי, התשע"ט-2019 לטובין המסווגים בפרטי המכס המפורטים להלן: 36.04, 93.04.0020, 93.05.9900 ו-93.06.9090".

יעקב אשר: מי בעד התיקון?

יעקב אשר: אושר.

יעקב אשר: בעד פה-אחד.

יעקב אשר: שתהיה שנה טובה לכולם.